AXA FC Barcelona, nova denominació | FCBarcelona.cat\nAXA FC Barcelona, nova denominació\nAXA FC Barcelona nova denominació del bàsquet\nA partir de la pròxima temporada el primer equip de bàsquet passa a anomenar-se oficialment AXA FC Barcelona.\nL’empresa d’assegurances AXA Winterthur continua sent el patrocinador principal de la secció de bàsquet del FC Barcelona. Amb motiu de l’adquisició de Winterthur per part d’AXA l'1 de gener de 2007 la nomenclatura del primer equip de bàsquet també s’ha modificat. A partir de la temporada 2007-2008 el bàsquet blaugrana serà anomenat AXA FC Barcelona,\nEl canvi en el contracte de patrocini també afecta al vestit dels jugadors del primer equip de bàsquet. A partir de la temporada 2007-08 el logotip que es veurà a la samarreta és el d’AXA.\nCal recordar que l’acord entre el Grup AXA Winterthur i el FC Barcelona arrela des del desembre de 2004 i finalitzarà el 30 de juny de 2008.\nTambé amb l’equip de cadira de rodes\nAXA Winterthur també patrocina el primer equip de bàsquet en cadira de rodes . El conjunt blaugrana, campió de la Lliga catalana i sisè classificat a la Divisió d’Honor, ha passat a anomenar-se AXA Winterthur Barça i a ser secció del club.\nGrup AXA Winterthur\nEl Grup AXA Winterthur, nascut el passat 1 de gener de 2007, s’ha situat com el tercer grup assegurador a Espanya, amb un volum de negoci, incloent aportacions a plans de pensions, de més de 3.660 milions d’euros en 2006 i una quota de mercat del 6,7%. AXA Winterthur compta amb la confiança de més de quatre milions de clients i més de 10.000 punts de venda a través dels quals transmet la seva visió de la Protecció Financera, que suposa acompanyar als clients al llarg de les diferents etapes de la vida, oferint-los les solucions asseguradores i financeres que necessitin en cada moment.


Sergei Dogadin - L'Auditori Digital\nViolinista brillant de l’escola russa, Sergei Dogadin ha guanyat 10 concursos internacionals entre els quals destaca Primer Premi de el XVI Concurs Internacional Txaikovski (2019), i ha desenvolupat una carrera internacional sòlida com a solista i músic de cambra.\nDurant aquesta temporada 20-21 ha debutat amb l’Orquestra Simfònica de la WDR de Colònia i Macelaru, l’Orquestra Nacional del Capitoli de Tolosa amb Ibrahimov, la Philharmonie de París i la Philharmonie de Luxemburg al costat de l’Orquestra Nacional Russa i Gergiev, l’Orquestra Simfònica de l’Òpera de Toulon amb Gullberg Jensen i l’Orquestra Simfònica d’Estònia amb Alexeev al Ljubljana Winter Festival. Com a músic de cambra, aquesta temporada ha actuat al Teatre dels Camps Elisis de París, així com en recitals a Sant Petersburg. Ha compartit escenari amb músics com D. Trifonov, N. Hakhnazaryan, Sr. Matsuev, Sr. Geringas o E. Leonskaya, entre d’altres.\nRecentment ha tocat amb l’Orquestra Tonkünstler de Viena, l’Orquestra Simfònica de Xangai, l’Orquestra Filharmònica NDR de Hannover, així com amb l’Orquestra Simfònica de l’Oest d’Austràlia. A Rússia, ha treballat amb les millors orquestres i, a part dels seus concerts amb l’Orquestra Mariinsky i V. Gergiev, té una relació excel·lent amb la Filharmònica de Sant Petersburg, amb la qual va realitzar una gira pel Regne Unit el 2019 i va participar en Festival Rostropovich a Moscou, entre altres projectes.\nVa estudiar al Conservatori de Sant Petersburg (amb V. Ovcharek), a l’Acadèmia Internacional de Música Menuhin a Gstaad (amb M. Vengerov), a l’Escola Superior de Música de Colònia (amb M. Martin) i a la Universitat de Música de Graz (amb B. Kuschnir). Actualment continua els seus estudis amb B. Kuschnir a la Universitat de Música i Arts de Viena. Des 2017, és professor convidat a l’Acadèmia Internacional d’Arts Liangzhu (Xina).\nToca un violí Domenico Montagnana (1721), cedit per la Rhin Collection (Singapur).


Ràdio Balaguer - Josep Vallverdú rebrà el Premi Especial del Jurat dels VIII Premis Martí Gasull i Roig. El jurat ha valorat el compromís amb la llengua catalana de l'escriptor lleidatà, com també la seva llarga trajectòria literària\n- El jurat ha valorat el compromís amb la llengua catalana de l'escriptor lleidatà, com també la seva llarga trajectòria literària, que ha estat especialment destacada en la literatura infantil i juvenil\nEl jurat dels VIII Premis Martí Gasull i Roig ha acordat atorgar a l'escriptor lleidatà Josep Vallverdú el Premi Especial del Jurat, en la 5a edició d'aquesta modalitat, per reconèixer la seva aportació exemplar al conjunt de la llengua catalana. A més, amb aquest guardó, també es vol reconèixer la valuosa contribució dels autors lleidatans al conjunt de les lletres catalanes.\nMembre de la Secció Filològica de l'Institut d'Estudis Catalans, estudiós, conferenciant i articulista, Josep Vallverdú és un autor especialment prolífic. Entre d'altres, ha publicat vuit llibres de poemes, desenes de títols de narrativa per a joves, contes breus publicats majoritàriament a la revista Cavall Fort i volums traduïts principalment de l'anglès, a més de diverses novel·les i llibres d'assaig al voltant, sobretot, de les Terres de Lleida. Tota l'extensa producció va fer que a partir de 1995 se'n comencés a publicar, en volums, la seva Obra Completa.\nLa seva trajectòria ha estat reconeguda amb nombrosos guardons, com ara la Creu de Sant Jordi (1988), el Premi d'Honor de les Lletres Catalanes (2000) i la Medalla d'Or de la Generalitat de Catalunya (2019). També la Universitat de Lleida el va investir doctor honoris causa l'any 2004.\nRecentment, Josep Vallverdú ha estat nomenat Fill Predilecte de Lleida (2020). Anteriorment també havia estat nomenat Fill Predilecte de Balaguer (2016), ciutat que el 2020 va dedicar una escultura pública de bronze al "gosset Rovelló", el popular personatge de conte creat per l'escriptor lleidatà.\nLa gala de lliurament de la vuitena edició d'aquests premis, impulsats per la Plataforma per la Llengua, se celebrarà el 19 d'abril al teatre Poliorama i serà retransmesa pel Canal 33. Els tres finalistes del Premi Martí Gasull i Roig són la revista Sàpiens, la companyia de telecomunicacions Parlem i el centre de producció i exhibició teatral Companyia Teatre Micalet. El guanyador serà triat a través d'una votació popular. La gent podrà votar el seu finalista preferit fins al 14 d'abril a través de la web www.premimartigasull.cat.


El Cargol del Montseny: GENMAICHA\nGenmaicha vol dir literalment "te d'arròs integral", és el nom Japonès d'un te verd Bancha barrejat amb arròs integral torrat. De vegades se l'anomena "te de crispetes de blat de moro" perquè alguns grans d'arròs esclaten durant el procés de torrat i semblen crispetes Aquest tipus de Te era consumit originalment pels japonesos pobres, fent servir l'arròs com farciment per reduir el preu del Te. Actualment és consumit per tots els segments de la societat.\nÉs molt popular al Japó i es pot prendre fins i tot abans de dormir, a causa del seu baix contingut en teïna. Té la reputació d'ajudar a fer la digestió, per la qual cosa es serveix sovint després dels àpats.\nLa infusió resultant té un color groc clar. Resulta suau al paladar i combina el sabor herbal fresc del te verd amb l'aroma de l'arròs torrat. L'aigua per infusionar aquest Te ha d'estar entre els 80-85 º C i un temps de 3 a 5 minuts.\nResulta deliciós ben fred.\nÉs la beguda oficial dels monestirs Zen.


Fons Next Generation: una oportunitat per transformar la ciutat - Santa Coloma de Gramenet\nPremis Alcalde Boada\nFons Next Generation: una oportunitat per transformar la ciutat\nAjuntament Informa Dilluns, 2.5.2022 10:00h\nEn tota crisi sorgeixen noves oportunitats o, si més no, aprenentatges que ens fan replantejar la manera com entenem el món, com entenem Santa Coloma de Gramenet. No hi ha cap mena de dubte que una d'aquestes oportunitats arran de la pandèmia ha estat replantejar la mobilitat de les nostres ciutats. La pandèmia ha accelerat aquest procés i ha fet encara més evident la necessitat de canviar el model de mobilitat.\nLa convocatòria dels Fons Next Generation fan possible accelerar projectes que hem defensat des del grup municipal d'Esquerra Republicana com l'impuls de zones de baixes emissions, l'ampliació dels barris per a vianants al voltant de la plaça mediterrània i els barris del riu sud i riu nord o la millora dels entorns escolars, fent-los espais més amables per a joves, infants i famílies.\nVolem una Santa Coloma de Gramenet verda, sostenible i connectada. I els projectes i actuacions presentats a aquesta primera convocatòria van en aquesta línia. Els objectius d’aquests són promoure els canvis cap a models de mobilitat més sostenibles a l'entorn urbà, apostar per la descarbonització, millorar la qualitat de l'aire, especialment en espais sensibles com escoles i promoure l'accessibilitat al transport públic amb la instal·lació de noves parades. Millorar la vida dels colomencs i colomenques pensant en una ciutat més habitable, la ciutat que volem i ens mereixem.\nSanta Coloma no pot deixar escapar aquesta oportunitat que ens ofereixen els fons europeus NextGeneration per a impulsar la transformació i acostar-nos una mica més cap al model de ciutat sostenible, Esquerra Republicana continuarem treballant per fer que les coses passin.\nSam Núñez i Amela\nRegidor d'Esquerra Republicana\n: Ajuntament Informa COVID19 Mobilitat Sam Núñez Sostenibilitat Verd Urbà Vianants


THE REAL NIGHTMARE by claudianoelia 281 views\n2creativo - from GOOD to GREAT by 2creativo 2120 views\nManual De Flash5 by Rui Oliveira 534 views\nMaravillosa fotografa by 1915891z 263 views\n2creativo Dossier - cat by 2creativo 653 views\nTestovanie 9 2009 Matematika Forma A by guest82fae02 8090 views\nResum del llibre Good To Great de Jim Collins\n1. Resum llibre: Empreses que Sobresurten FeedBackGround ® Data: 31/01/10 (Good to Great) Pàg.: 1 de 5 Professional Service Firm Jim CollinsContingut: Síntesi de les principals idees que es desprenen de la lectura del llibrePreparat per: Cesc AlcarazDestinatari: Ús internCòpia a: - Revisió Data Autor Modificacions 0 31/01/10 C.A.C Edició inicial 1 10/02/10 C.A.C Primera revisióCONTINGUT1 VISIÓ GENERAL .....................................................................................................................................................12 LIDERATGE NIVELL 5 ...........................................................................................................................................23 PRIMER QUI...DESPRÉS QUÈ ................................................................................................................................24 FER FRONT A LES ADVERSITATS (I NO PERDRE MAI LA FE).........................................................................35 CONCEPTE PRINCIPAL (SIMPLICITAT DELS TRES CERCLES) ........................................................................36 UNA CULTURA DE DISCIPLINA ...........................................................................................................................47 ACCELERADORS DE LA TECNOLOGIA ..............................................................................................................48 EL DISC I L ESPIRAL DE DECLIU.........................................................................................................................59 DE GOOD TO GREAT A BUILT TO LAST.............................................................................................................51 VISIÓ GENERAL La immensa majoria d empreses no arriben mai a ser magnífiques, precisament perquè la immensa majoria aconsegueixen ser bastant bones, i aquest és el seu problema. Es creu que totes les companyies poden arribar a créixer més i guanyar més diners, fins i tot arribar a ser magnífiques, si segueixen, de forma estricte, el marc de les idees que s expliquen en el llibre. El nucli del mètode ha estat el procés sistemàtic de contrastar els exemples de companyies que han donat el salt amb les de comparació, sempre preguntant-te: què hi ha de diferent? Al final, s han triat 11 empreses, o sigui, 11 empreses que havien crescut molt per sobre de la mitjana del mercat i a més a més, de forma sostinguda. De forma gràfica, les principals característiques de les empreses que han donat el salt es poden resumir en el següent esquema: Avançament!!! Creació... Primer les Lideratge persones...des Fer front a les Concepte Cul tura de Accleradors nivell 5 prés què adversitats Principal disciplina de tecnologia Persones disciplinades Pensament disciplinat Acció disciplinada\n2. 2 LIDERATGE NIVELL 5 · Tota companyia que ha donat el salt ha tingut un lideratge de nivell 5. És gent molt ambiciosa, però per l empresa. Mai de forma egoista. Nivell 5 Executiu de nivell 5 Crea magnificiència duradera mitjançant una combinació paradoxal dhumilitat personal i voluntat professional Nivell 4 Lider efectiu Catalitza el compromís i la cerca amb força duna visió clara i atractiva, estimulant nivells de rendiment més elevats Nivell 3 Directiu competent Organitza la gent i els recursos cap a la cerca eficient i efectiva dels objectius predeterminats Nivell 2 Membre de lequip que contribueix Aporta les seves capacitats individuals a la consecució dels objectius del grup i treballa eficaçment amb la resta del grup Nivell 1 Individu altament capaç Fa contribucions productives a través del talent coneixements, habilitats i bons hàbits de treball · Els líders de nivell 5 elegeixen als seus seguidors per aconseguir encara més èxit en la propera generació i els líders més egocèntrics de nivell 4, trien per aconseguir el fracàs. · Els líders de nivell 5 freguen el fanatisme, contagiats per una necessitat incurable de produir resultats sostinguts. Estan convençuts que cal prendre qualsevol decisió en benefici de l empresa. · Són persones que es poden assimilar molt més a un cavall de camp, que a un cavall de competició. · Aquests líders sempre atribueixen l èxit a factors aliens a si mateix. En canvi, quan les coses van malament, es donen totes les culpes. · Deu dels onze directors generals de les empreses magnífiques, procedien de dins de la companyia.3 PRIMER QUI....DESPRÉS QUÈ · Els líders de les companyies que van donar el salt, van començar la transformació de les companyies fent que pugés a l autobús la gent adequada i baixés la inadequada. Després ja sesbrina a on es dirigeix. · És important seguir aquest procés per tal que la definició estratègica sigui més potent i a més a més, en cas de canvi de rumb, no sigui un desincentiu per tots aquells que van triar la companyia per la seva direcció. · Les companyies de comparació acostumen a seguir al geni . Aquest és el que marca la visió i fitxa l equip. Aquest model fracassa quan el geni se n va. · Els líders de companyies que han donat el salt, són rigorosos, però no cruels. Usen les reestructuracions i acomiadaments per escollir a la gent adequada i no amb l objectiu, només, de millorar la rendibilitat. · Tres disciplines pràctiques per ser rigorosos amb la gent: o En cas de dubte, no contractar. Seguir buscant. o Si saps que has de fer un canvi de gent, fes-lo. Primer cal assegurar-se que no es te a algú simplement ocupant el seient inadequat. o Destinar als millors les millors oportunitats, no els problemes més greus. Si liquides els teus problemes, no liquidis als teus millors professionals. · Els equips directius de companyies que han donat el salt, debaten enèrgicament cercant les millors respostes, unificant les seves decisions, independentment dels seus interessos personals. · L objectiu de la compensació no és motivar els comportaments adequats de les persones inadequades, si no aconseguir i conservar a les persones adequades des d un principi.\n3. · Les persones no són l actiu més important. Ho són les persones adequades. · Que algú sigui la persona adequada te més a veure amb els trets de caràcter i les capacitats innates que amb els seus coneixements o habilitats específiques.4 FER FRONT A LES ADVERSITATS (I NO PERDRE MAI LA FE) · Totes les companyies que van donar el salt, iniciaren el seu procés de cerca del camí fent front als fets adversos de la realitat del moment. · És impossible prendre bones decisions sense abordar el procés afrontant honestament els fets adversos. · Una tasca molt important per tal que una companyia doni el salt és crear una cultura en la que la gent tingui l oportunitat de ser escoltada. En últim lloc, per tal que la veritat vegi la llum. · Per tal de crear aquest clima, cal dur a terme les següents pràctiques: o Liderar amb preguntes, no amb respostes. o Iniciar un diàleg i un debat participatiu, no coercitiu. o Analitzar la situació, sense culpar a ningú. o Crear mecanismes de Bandera vermella que converteixin la informació en informació que no es pot obviar. · Les companyies de comparació van haver d afrontar també els problemes i adversitats, però s hi enfrontaren de forma diferent que les que van donar el salt. Ho sigui, no hi van fer front de forma realista. · Paradoxa d Stockdale: mantenir la fe en que hom pot romandre i al final, ho fa. Independentment de les dificultats i fent front a tota mena d adversitats. · El lideratge no és només tenir visió. Cal aconseguir que la gent s enfronti als fets tal i com són i actuï en conseqüència.5 CONCEPTE PRINCIPAL (SIMPLICITAT DELS TRES CERCLES) · Per donar el salt, cal tenir un coneixement profund dels tres cercles, que interseccionen, i que es tradueixen en un concepte simple, cristal·lí (la idea principal). Què és el que més tapasiona? Què mou el teu motor econòmic? En què pots ser el millor? · La clau és saber allò en que la teva empresa pot ser la millor del món, i no menys important, saber en què no ho pot ser. No parlem d una fita, una estratègia o una intenció; parlem de coneixement. · Si no pots ser el millor del món en el teu negoci principal, aleshores el teu negoci no pot constituir la base per arribar a aquest coneixement. · El concepte de millor del món va més enllà de la simple competència. Pot ser que tinguis la competència, però no necessàriament tindràs la capacitat per ser realment el millor del món en aquesta competència. Inversament, pot haver activitats en les que puguis arribar a ser el millor del món, però que a hores d ara, no tens competències. · Per arribar al coneixement del que mou el teu motor econòmic, has de descobrir quin és el denominador (veure exemples al final del punt 5) que te el major impacte.\n4. · Les companyies que han donat el salt defineixen els seus objectius i estratègies basant-se en el coneixement: les de comparació ho fan des de la pura especulació. · Arribar a assolir aquest coneixement és un procés iteratiu. El Consell pot ser una eina molt útil. Aquest Consell pot estar format pels directius i/o altres membres de l empresa i tampoc cal que sigui un orgue oficial. En algunes empreses s anomena: Comitè per a la millora del benefici a llarg termini . · Les companyies que han fet el salt, han tardat una mitjana de quatre anys en descobrir el concepte principal o eix central sobre el que es dirigeix tot l esforç. · L estratègia, per si mateixa, no explica les diferències entre les companyies de comparació i les que han fet el salt. · No és necessari estar en un sector en creixement per produir resultats magnífics. Exemples de DENOMINADORS ECONÒMICSGillette: per client Coneixement més important: el canvi del benefici per divisió al benefici per client reflectia el poder econòmic de les compres repetides sobre el benefici per compraPhilip Morris: per categoria de marca global Coneixement més important: el canvi de benefici per regió de vendes a benefici per categoria de marca global reflectia la idea que el determinant més important de la grandesa es troba en aquelles marques que podrien tenir un poder global, com Coca-Cola6 UNA CULTURA DE DISCIPLINA · Els resultats magnífics sostinguts depenen del fet de fomentar la cultura plena de persones disciplinades que prenen mesures disciplinades, en funció dels tres cercles. · Les cultures burocràtiques sorgeixen per compensar la incompetència i la manca de disciplina, que emergeix per tenir les persones equivocades en l autobús. · Una cultura de disciplina presenta una dualitat. Per un cantó, requereix de persones que s adhereixin a un sistema sòlid i recte; i per altre, donar a la gent llibertat i responsabilitat dins dels límits del sistema. · Una cultura de disciplina no contempla únicament l acció. Suposa tenir gent disciplinada que tingui un pensament disciplinat i que prengui mesures disciplinades. · Les companyies que han fet el salt poden semblar avorrides i prosaiques des de fora, però si s inspeccionen més de prop, es pot veure que estan plenes de persones que mostren una diligència extrema i una motivació sorprenent. · No s ha de confondre una cultura de disciplina amb un estat de tirania: són conceptes molt diferents, un altament funcional, l altre altament disfuncional. El Director General que imposa la seva disciplina a través de la força de la seva personalitat no acostuma a tenir resultats sostinguts. · La forma de disciplina més important per obtenir resultats sostinguts és l adhesió fanàtica al concepte principal i la capacitat de desestimar oportunitats que no entren dins dels tres cercles. · L objectiu de la planificació pressupostària en una companyia que ha fet el salt no és decidir quant es vol destinar a cada activitat, si no decidir quines activitats encaixen millor amb el concepte principal i quines no han de ser finançades. · Les llistes de coses que cal deixar de fer és més llarga que la llista de coses que cal fer.7 ACCELERADORS DE LA TECNOLOGIA · Les companyies que han fet el salt pensen de forma diferent sobre la tecnologia i el canvi tecnològic que les de comparació. · Acostumen a evitar les novetats tecnològiques i les modes, tot i que són pioneres en l aplicació de tecnologies molt ben seleccionades. · La qüestió més important és: encaixa la tecnologia directament amb la nostra activitat principal? Si és que sí, cal ser pioners en la seva aplicació. · Les companyies que han fet el salt usen la tecnologia com un impulsador, no com un creador del concepte bàsic. · La forma de reaccionar d una companyia al canvi tecnològic és un indicador del grau de maduresa i disposició de l empresa a créixer. Les companyies magnífiques responen amb consideració i creativitat, mogudes per un impuls de convertir el seu potencial en resultats; la resta de companyies, reaccionen amb por de quedar-se endarrere.\n5. 8 EL DISC I L ESPIRAL DE DECLIU · Les transformacions de les empreses de bones a magnífiques acostumen a ser radicals i revolucionàries per aquells que les observen des de fora, però per aquells que ho viuen des de dins es tracte de processos orgànics, acumulatius. · No hi ha hagut mai una sola acció decisiva, cap gran programa, cap innovació definitiva, cap cop de sort aïllat, cap moment miraculós que hagi generat la transformació de cop. · Les transformacions sostenibles segueixen un patró previsible de creació/acumulació i ruptura/avançament. És com empènyer un disc molt pesat: fa falta molt esforç per aconseguir que es mogui, però fent-ho insistentment en la mateixa direcció durant molt de temps, el disc acumula impuls i acabarà assolint el punt de ruptura. · Les companyies de comparació segueixen una espiral de decliu. En lloc d acumular impuls, tracten de saltar directament al punt de ruptura. Aleshores, amb resultats dolents, van d un cantó cap a l altre, sense un rumb fix. · Les companyies de comparació tractaren de provocar una ruptura mitjançant adquisicions grans, inadequades. Les companyies que han fet el salt, han fet la seva gran adquisició després de la ruptura, per així accelerar el seu impuls.9 DE GOOD TO GREAT A BUILT TO LAST · Merck: Tractem de recordar que la medicina és per el pacient...no per aconseguir beneficis. Els beneficis venen després, i si ho tenim present, mai deixarem de tenir-los. Quant més present ho hem tingut, més beneficis hem assolit . · No és important quins valors essencials te una empresa, sinó que els tingui, que sàpiga quins són, que els incorpori a la seva companyia i que els mantingui al llarg del temps. · En definitiva, és un joc de: Preservar CanviarValors essencials Pràctiques culturals i operativesFinalitat essencial Objectius i estratègies específics · Els mals objectius audaços es defineixen a partir de l especulació i fanfarroneria: els bons objectius audaços es defineixen amb coneixement. En realitat, si combines un bon coneixement dels tres cercles amb un objectiu audaç, obtindràs una combinació molt potent, quasi màgica.\nManual De Flash5


L’Ajuntament reparteix bosses de colors de la festa Holi Summer entre els infants de Serveis Socials - Ajuntament Roda de Berà\nL’Ajuntament reparteix bosses de colors de la festa Holi Summer entre els infants de Serveis Socials\nDins dels actes de la Festa Major de Sant Bartomeu, que s’inicia avui al migdia amb la tradicional Festa dedicada als Jubilats i la inauguració del Mercat Medieval aquesta tarda, l’associació Roda Jove en col·laboració amb l’Ajuntament ha organitzat la festa de moda, la Holi Summer.\nLa festa dels colors tindrà lloc el proper diumenge, 21 d’agost, a partir de les sis de la tarda, entre el Poliesportiu Municipal i l’escola El Cucurull. Els deejays Ferry Lip i Ricky RF posaran la nota musical mentre els centenars de participants que s’esperen que acudeixin gaudeixen tenyint-se de diferents colors i refrescant-se amb el canó d’escuma i aigua.\nL’entrada serà gratuïta tot i que per gaudir plenament de la festa caldrà comprar una de les bosses amb els pols de colors que l’organització posarà a la venda aquell dia, a un preu de 2 euros cadascuna.\nLes regidories de Festes i Acció Social s’han unit per fer possible que els infants usuaris de Serveis Socials també puguin gaudir i participar a la Holi Summer, i gràcies a la col·laboració de l’organització, qui ha cedit una cinquantena d’aquestes bosses al Consistori, les han repartit entre els nens i nenes.\nLa Daïa, qui ha escollit el color blau, ha estat la primera en recollir la seva aquest matí al Punt de Distribució d’Aliments, amb l’alcalde Pere Virgili, i les regidores Isabel Mondéjar i Teresa Ferré.


Tres nens peguen i violen un company de classe de 13 anys\nTres alumnes de l'escola François-Truffaut de la localitat de Rive-de-Gier, a França, han colpejat, amenaçat amb un ganivet i violat a un company de classe de 13 anys.\nEls fets van tenir lloc el 16 de setembre. Dos nens i una nena van acorralar la seva víctima als banys del col·legi i el van colpejar. Un d'ells el va amenaçar posant-li un ganivet al coll. "Siguis on siguis et trobarem", li va dir.\nUn d'ells el va amenaçar posant-li un ganivet al coll\nA continuació, li van baixar els pantalons i un d'ells li va ficar un dit pel recte. Abans d'anar-se'n, li van ferir la barbeta amb un compàs i el van tirar al terra, on el va trobar un empleat del centre, informa el diari France Bleu.\nLa família considera que el menor ha estat víctima d'una "violació agreujada amb arma" i demana justícia. Les autoritats, en canvi, han imposat càrrecs per lesions als presumptes responsables.\nL'afectat no ha tornat a l'escola mentre sí que ho han fet els tres agressors\nL'entorn del nen agredit consideren que l'escola no ha estat a l'altura i que no ha sabut actuar a temps, ja que hi havia precedents. "Estem absolutament sorpresos per la inacció del centre", expressa l'advocat dels pares, Jean Sannier.\nL'afectat no ha tornat a l'escola mentre sí que ho han fet els tres agressors. El cap d'Educació de Lora ha dit a les autoritats que "han pres control de la situació des del principi". Al novembre, els joves agressors compareixeran davant del jutge de menors.\nUn home amenaça de mort la seva mare: "Soc el dimoni, ploraràs sang"\nDisparen amb una escopeta de perdigons a periodistes de TV3 i ACN a Tarragona


Confirmen que el cantant Chris Cornell es va suïcidar\nChris Cornell, el cantant dels grups Soundgarden i Audioslave, ha mort aquest dijous a Detroit en cometre un suïcidi i penjar-se, segons ha determinat el metge forense encarregat del cas citat per diversos mitjans nord-americans. De fet, el cos de policia de Detroit ja investigava la mort de Cornell com un possible suïcidi.\nLes autoritats van rebre una trucada d'emergència cap a la mitjanit procedent d'un amic de Cornell, que va anar a comprovar l'estat de l'artista a la seva habitació de l'hotel MGM Grand, de Detroit, on el va trobar inconscient al terra del bany. El cos del cantant, de 52 anys, es va trobar amb una cinta al voltant del coll, segons un portaveu del departament de policia de la ciutat.\nEl també vocalista de Temple of the Dog es trobava a Detroit actuant amb Soundgarden, amb qui s'havia embarcat en una gira pels Estats Units que va començar el mes d'abril passat, segons va informar el seu representant, Briam Bumbery, que va qualificar la seva mort de "sobtada i inesperada".\nLa família i el mànager del mort agraeixen "als seus seguidors, el continu amor i la lleialtat" que han mostrat a l'artista i els demanen "que la seva privacitat sigui respectada en aquest moment". El músic de rock alternatiu i hard rock, guanyador de dos Grammys, havia actuat la nit anterior en el Fox Theatre de Detroit, en l'estat de Michigan.\nCornell va néixer a Seattle, a l'estat de Washington, i va començar al món de la música amb 7 anys quan es va aficionar a tocar el piano. La seva carrera musical, dins de l'escena del rock, es va iniciar a Seattle en formar la banda Soundgarden el 1984, que va jugar un paper important en el moviment "grunge" dels anys noranta. El grup es va dissoldre el 1997 i en 2001 Cornell es va unir a tres exmembres de Rage Against the Machine per formar Audioslave. L'artista també va cantar el tema de la pel·lícula de James Bond "Casino Royale".\nMúsica Mor Chris Cornell, cantant de Soundgarden i Audioslave El Nacional


Tres ferits per l'atac amb ganivet de Londres reben l'alta hospitalària | NacióDigital\nTres ferits per l'atac amb ganivet de Londres reben l'alta hospitalària\nScotland Yard assenyala que l'autor, amb problemes mentals, "continua actualment a l'hospital sota custòdia policial"\nper Europa Press, 4 d'agost de 2016 a les 10:37 |\nLa Policia Metropolitana de Londres ha informat que tres persones que van quedar ferides per l'atac amb ganivet que va acabar aquest dimecres amb la vida d'una dona a Londres han rebut l'alta mèdica aquest dijous.\nEn l'atac van quedar ferides cinc persones. "Dues persones que estaven ferides a l'incident de la plaça Russell continuen a l'hospital. Tres més han rebut l'alta", ha explicat a Twitter la Policia Metropolitana.\nScotland Yard ha assenyalat que l'autor de l'atac, un jove de 19 anys amb problemes mentals, "continua actualment a l'hospital sota custòdia policial".\nLa Policia va rebre aquest dimecres una trucada poc després de les 22.30 hores, en què s'alertava de la presència d'un home que atacava amb un ganivet els vianants en aquesta plaça, ubicada al barri de Bloomsbury.\nEls agents es van desplegar a la zona, al costat del servei d'ambulàncies de Londres, on han hagut d'atendre com a mínim sis persones ferides. L'autor de l'atac va ser detingut minuts després de l'atac. La Policia ha confirmat que una de les possibilitats que s'estudia és que es tracti d'un atac "terrorista".\nAquest atac ha tingut lloc hores després que la Policia Metropolitana i l'alcalde de la ciutat, Sadiq Khan, anunciessin el començament de l''Operació Hèrcules', que implica el desplegament addicional de 600 policies armats en diferents punts de la capital del Regne Unit.\nInternacional, Londres, Russell Square, Bloomsbury, ganivet, arma blanca


L'UJI competirà en l'Amazon Robotics Challenge 2017 de Japó - Diari La Veu\nEscriba el número 200446\nL'UJI competirà en l'Amazon Robotics Challenge 2017 de Japó\nAmazon ha seleccionat 16 equips de tot el món capdavanters en la recerca de la manipulació robòtica d'objectes amb l'objectiu de fomentar que els robots puguen eventualment manejar objectes de forma autònoma en els magatzems\nImatge dels components de l\_'equip Robinlab.\nAquesta competició en què participarà el Laboratori de Robòtica de l’UJI està patrocinada per Amazon amb l'objectiu de fomentar la recerca en manipulació robòtica perquè els robots puguen eventualment manejar objectes de forma autònoma en els magatzems de l’esmentada empresa.\nHui en dia, cap robot industrial pot reconèixer ni tan sols una xicoteta fracció dels milions d'articles que Amazon ven, i molt menys arreplegar-los, agafar-los i moure'ls amb seguretat, per la qual cosa la recol·lecció i estiba automàtica i comercialment viable en entorns no estructurats és encara un repte important.\nL'objectiu declarat d’Amazon és “enfortir” els llaços entre les comunitats robòtiques industrials i acadèmiques i “promoure solucions obertes i compartides a alguns dels grans problemes de l'automatització no estructurada”. El repte combina reconeixement d'objectes, reconeixement de poses, planificació d'agafada, manipulació flexible, planificació de moviment, planificació de tasques, execució de tasques i detecció i recuperació d'errors.\nAquesta és la tercera edició del repte i s'ha incrementat la complexitat de les tasques: ara, no solament el robot ha d'arreplegar objectes predefinits dels prestatges i guardar-los, sinó que també ha de ser capaç de reconèixer i manipular objectes desconeguts de caixes a prestatgeries i viceversa, provant les capacitats d'adaptació dels robots.\nL'equip de l’UJI seleccionat està format principalment per membres de RobInLab, juntament amb estudiants del Màster Erasmus Mundus en Robòtica Avançada. RobInLab té experiència prèvia en aquesta competició, ja que va participar en la primera edició del repte.\nEl prototip desenvolupat serà adaptat a partir d'un robot Baxter, de Rethink Robotics, i serà sotmès a un procés d'avaluació, validació i demostració al laboratori de l’UJI que reprodueix les condicions del desafiament.\nMés informació en RoboCup 2017 i RobInLab UJI.\nEscriba el número 566805


Llengues : Plataforma Som Energia Llengues : Plataforma Som Energia - Grupo sobre la plataforma\nÚltima actualización de hace 2654 días en Wouter Tebbens Comentarios (11)\nDe moment tenim instal·lats l'anglès i el castellà. El sistema diu que el castellà està 83% traduït, doncs pot ser que trobem frases o paraules no traduides. En el seu cas ho hem de comentar (deixa comentaris a sota) i podem fer la traducció en el servidor.\nDel Català tenim instal·lat aquest pack, que és per la versió 1.7. Com al canviar a la versió 1.8 van canviar moltes coses del sistema, pot ser que no funcionaria del tot bé. Podem provar i/o afegir lo que falta nosaltres (i contribuir-ho a la comunitat - sempre está bé). O esperar a que vingui algun altre.\n"Language packs" d'altres idiomes es poden instal·lar, però en alguns casos no estan complertes o actualitzades per la nostra versió d'elgg (1.8.3).\nAltres llengues es troben aqui: Language Packs Category\nWouter Tebbens hace 2665 días\nEl plugin "Questions" no té traducció. Ho hem de fer nosaltres. P.e.\nGroup Questions > Preguntas del grupo\nMarc Roselló Casas hace 2660 días\nOstres, és una llàstima que no estigui en català.\nPerò que passarà amb la resta de persones de la comunitat de fora de Catalunya? No es pot configurar cadascú l'idioma dels widgets?\nWouter Tebbens hace 2660 días\nLo seu seria entre nosaltres acabar de completar la traducció del català, penso. Així ens servirà per nosaltres i a la vegada podem tornar algo a la comunitat Elgg. Que creieu?\nWouter Tebbens hace 2654 días\nHola ja he instal·lat el pack Català, no és del tot complert, però veig que la major part ja està en català. Mira de canviar la teva configuració personal al català :)\nDavid Romaní hace 2629 días\nUs puc ajudar amb les traduccions pendents en català i castellà si em passeu els arxius corresponents.\nWouter Tebbens hace 2627 días\nDavid Romaní t'ha deixat el següent comentari:\nTens tota la raó, David, ho he vist. Crec que es un dels errors que hem de revisar a l'hora de traduïr i repassar els fitxers de localització. Cada plugin dins d'Elgg té una carpeta "languages" amb les frases traduïdes a la llengua en concret. Seria fantastic seria podries revisar el castellà i català!\nMarc Roselló Casas hace 2602 días\nHe creat un nou grup i m'he trobat aquesta frase sense traduir (en anglès)\nDavid Romaní hace 2601 días\nBé poc a poc anem fent les traduccions, tenim 3 col·laboradors i anem a un bon ritme. Paciència...\nJordi Brunet Castellano hace 2058 días\nAfegeixo aquest comentari aquí, no sé si és el milor lloc.\nArrel de l'Escola de setembre de l'any passat, em va picar la curiositat amb Elgg i a l'organització política de la que en formo part estic muntant una xarxa semblant.\nTinc força feina de traducció feta i si voleu puc penjar els arxius que tinc i ajudar amb el que calgui.\nWouter Tebbens hace 2058 días\nla teva ajuda serà molt benvinguda, n'estic segur. Ja has publicat les teves traduccions als respositoris de la comunitat d'Elgg?\nJordi Brunet Castellano hace 2057 días\nen això vaig una mica peix, explica'm com fer-ho.


Carme Clic: 2007\nEl Departament d'Educació ha elaborat una carpeta pedagògica que recull les pràctiques que s'han dut a terme als centres educatius de Catalunya sobre aspectes de convivència escolar. Els programes de convivència es vertebren sobre cinc eixos principals: l'educació emocional, l'educació en valors i per la pau, aprendre a pensar i la competència social.\nPublicat per ccubellsLarrosa a 19:22 Cap comentari:\nPublicat per ccubellsLarrosa a 17:01 Cap comentari:\nPortal del Servei Educatiu del Baix Llobregat, hi trovareu un seguit d'enllaços per treballar l'educació en valors, educació per la ciutadania i els drets humans. Molt interesant l'enllaç A mida. També hi ha un Directori de llocs web classificat per àrees de coneixement o tipologies de treball.\nPublicat per ccubellsLarrosa a 16:52 Cap comentari:\nEtiquetes de comentaris: Educació en valors, Una mica de tot\nÉs una ONG que té per finalitat la instauració progressiva d'una Cultura de Pau. Hi tribareu molts recursos per treballar la pau, tallers, enllaços a webs, fitxes de treball, bibliografia, jocs i curiosistats...\nPublicat per ccubellsLarrosa a 17:21 Cap comentari:\nContes d'arreu del món ... A tots els nens i nenes del món, tan diferents i tan semblants alhora.\nPublicat per ccubellsLarrosa a 16:31 Cap comentari:\nPàgina web del Servei Educatiu de la Terra Alta, on hi ha un apartat LIC amb llibres comentats, experiències de centre, resums de conferències i pàgines web d'interès. L'adreça és: http://www.xtec.cat/se-terraalta/\nPublicat per ccubellsLarrosa a 11:37 Cap comentari:\nWebQuest per treballar els drets humans, la majoria són es castellà, n'hi ha alguna en català.\nPublicat per ccubellsLarrosa a 17:30 Cap comentari:\nPublicat per ccubellsLarrosa a 12:02 Cap comentari:\nPublicat per ccubellsLarrosa a 11:34 Cap comentari:\nPoesia d’arreu del món . LListat d'autors i de llengües\nPublicat per ccubellsLarrosa a 11:09 Cap comentari:\nEtiquetes de comentaris: LlenguaCat, Llengües\nHadaluna lee Aquest és un espai de contes d’arreu del món en versió castellana des del qual qualsevol pot prendre la veu tranquil·litzadora de les fades.\nPublicat per ccubellsLarrosa a 21:01 1 comentari:\nA l'Edu365 hi ha penjada una mud per treballar les religions del món. Molt interessant\nPublicat per ccubellsLarrosa a 16:48 Cap comentari:\nHa sortit a la venda un llibre magnífic sobre els amazics, si el llegiu podreu conèixer millor la llengua, i la cultura mil·lenària d'aquest poble. Els seus autors, Hassan Akioud i l'Eva Castellanos, han sabut transmetre en aquestes pàgines, amb un llenguatge planer, aquesta cultura autòctona del Nord d'Àfrica. (Ed. Cossetània)\nPublicat per ccubellsLarrosa a 12:04 Cap comentari:\nMaterials sobre la diversitat\nEl CRP de ciutat Vella té un llistat de materials sobre la diversitat.\nPublicat per ccubellsLarrosa a 20:11 Cap comentari:\nPàgines web per treballar la llengua i la literatura. (educampus)\nPublicat per ccubellsLarrosa a 19:59 Cap comentari:\nEtiquetes de comentaris: LlenguaCat\nPàgina web molt interessant i que us pot ser útil per treballar amb els nouvinguts.\nLa pàgina és de recursos per a l'aula d'acollida. (Educampus)\nPublicat per ccubellsLarrosa a 19:54 Cap comentari:\nTots els alfabets i famílies lingüístiques\nPàgina Web sobre les famílies lingüístiques del món:\nClassificació geneològica dels alfabets antics i nous:\nPublicat per ccubellsLarrosa a 20:28 Cap comentari:\nÚs de les TIC a les aules d'acollida\nPublicat per ccubellsLarrosa a 21:23 Cap comentari:\nEnviar missatges en llengües diferents\nPer enviar missatges als teus amics en altres llengües\nPublicat per ccubellsLarrosa a 21:19 Cap comentari:\nPàgina Web on hi trobareu poesies d'arreu del món:\nPublicat per ccubellsLarrosa a 20:51 Cap comentari:\nA la web del moviment educatiu del Maresme hi ha un apartat de Jocs Cooperatius: feu-hi un cop d'ull\nPublicat per ccubellsLarrosa a 20:46 Cap comentari:\nPresència del Catala al món\nPresència del Català al Món, és el primer directori de recursos d’Internet en llengua catalana, creat l’any 1996 per Xavier Molera. El portal segueix actiu de forma presencial però sense notícies, ni s’admeten ni s’actualitzen nous recursos. Per a registrar la vostra web us remetem a CerCAT el primer cercador en català de l’actualitat i qui va quedar-se la base de dades de Lincaweb:\nEn Aquesta altra adreça hi trobareu tot el que està relacionat amb l'ensenyament<<<<<<.\nPublicat per ccubellsLarrosa a 20:50 Cap comentari:\nL'Institut Ramon Llull té com a finalitat la projecció exterior de la llengua i la cultura catalanes en totes les seves modalitats i mitjans d'expressió:\nAquesta Web és un centre de terminologia.\nHi trobareu un diccionari de Jocs i joguines molt interesants:\nPublicat per ccubellsLarrosa a 20:39 Cap comentari:\nComarcàlia és un projecte 100% català, adreçat al conjunt de la societat catalana i estructurat al voltant de les comarques de Catalunya. És un projecte democràtic, universal i obert, que pretén que tothom pugui accedir de manera fàcil a l'ús i aprofitament d'aquest portal com un espai comú de relació. Empreses, institucions, treballadors i entitats solidàries ja tenen un lloc de trobada a Internet dins de Comarcàlia:\nPublicat per ccubellsLarrosa a 20:26 1 comentari:\nCol·legi oficial de farmacèutics BCN\nweb on podeu trobar vocabulari relacionat amb malalties, higiene.... en diferents idiomes. Està creat pel col·legi de farmaceutics :\nPàgina principal per les escoles:\nPublicat per ccubellsLarrosa a 20:01 Cap comentari:\nJuga amb la diversitat\nLes Tres Bessones comparteixen amb els seus amics Mohamed, Berta, Xun-Li i molts i molts d'altres, vivències i experiències tant a l'escola com en el temps de lleure.\nAquest espai vol ser un punt de trobada per jugar i compartir amb els vostres amics i amigues nouvinguts i vellestants:\nPublicat per ccubellsLarrosa a 19:11 Cap comentari:\nRecursos per treballar la llengua catalana tant pels alumnes nouvinguts com els d'aquí:\nPublicat per ccubellsLarrosa a 17:56 Cap comentari:\nllengües diuen No i t'estimo\nPàgina Web per dir no en 520 llengües:\nPàgina web per dir testima en moltes llengües:\nPublicat per ccubellsLarrosa a 17:54 Cap comentari:\nWebquest que ens pot servir per preparar l'entrada d'alumnes nouvinguts a l'escola o a L'IES:\nPublicat per ccubellsLarrosa a 17:47 Cap comentari:\nIntermon. Hi ha versió en català. Propostes per treballar amb activitats didàctiques interessants. També està estructurat en diferents nivells: per cicles a primària i també per a Secundària. També hi ha una pestanya on proposa vídeos i DVD per treballar alguns temes d’interès: fora de control, un dia especial... MOLT INTERESSANT\nPàgina Web de Mans Unides:\nEducación sin fronteras. És una ONG que va néixer com un espai de reflexió i anàlisi dels problemes educatius dels països en vies de desenvolupament. A la pestanya de Publicacions estan penjades unes revistes electròniques que s’anomenen BESF (boletín Educación Sin Fronteras) on hi ha alguns monogràfics que poden ser del nostre interès perquè tracten països com Perú, bolívia, R. Dominicana… D’altres que tracten la interculturalitat i l’educació: file:///C:/Documents%20and%20Settings/User/Configuración%20local/Archivos%20temporales%20de%20Internet/Content.IE5/0VZBU415/www.educacionsinfronteras.org\nPàgina Web d'intermonoxfam:\nPublicat per ccubellsLarrosa a 20:34 Cap comentari:\nÉs una pàgina que parla sobre buylling. Hi ha propostes molt interessants com el treball que porta per títol “Tractem-nos bé”, i uns powers elaborats per uns alumnes anglesos sobre maltractaments entre companys:\nPublicat per ccubellsLarrosa a 20:11 2 comentaris:\nEtiquetes de comentaris: buylling\nUn Sant Jordi intercultural. Webquest:\nPublicat per ccubellsLarrosa a 20:09 Cap comentari:\nConté activitats, recursos i dossiers sobre diverses cultures: http://www.unescocat.org/cultmon/dossiers/index.html\nPàgina dedicada als països del món. Inclou indicadors actualitzats periòdicament i informació històrica:\nPàgina educativa de les Nacions Unides amb recursos i informació sobre molts països i sobre qüestions relacionades amb les activitats d'aquesta organització: http://www.un.org/Pubs/CyberSchoolBus/\nPublicat per ccubellsLarrosa a 20:05 Cap comentari:\nGuia per a la formació d'educadors i educadores en interculruraliatat i immigració:\nPàgina Web dels amics de La UNESCO de Barcelona:\nAsociación de enseñantes con gitanos. Aquesta associació pretén contribuir a la desaparició de tot tipus d’actituds negatives, discriminació, intolerància i racisme.\nHi ha diferents apartats com “las jornadas de enseñantes con gitanos”, “educación intercultural”… Destacaria la pestanya “Memoria de papel” on hi ha penjats articles molt interessants de Teresa San Roman, Jesús Salinas, J. Ramon Flecha…:\nPàgina Web Universitat d'Alacant defensat el català\nFundació Bofill. Es preocupa per promoure iniciatives que treballin per la igualtat, l’educació, la diversitat i la democràcia. Té webs pròpies com Democracia.web, entrecultures, senderi, Observatoria de les desigualtats socials:\nDes d’aquesta pàgina es pot arribar a entrecultures: file:///C:/Documents%20and%20Settings/User/Configuración%20local/Archivos%20temporales%20de%20Internet/Content.IE5/0VZBU415/www.fbofill.org/entrecultures\nPublicat per ccubellsLarrosa a 20:00 Cap comentari:\nÉs una ONG que té per finalitat la instauració pr...


S'incendia un magatzem a la partida dels Masos - Revista Cambrils\nS'incendia un magatzem a la partida dels Masos\nPublicat el Dijous, 20 d'agost de 2020 11:11h\nImatge de l'interior del magatzem després de l'incendi | Cedida\nEl passat dissabte 15 d’agost, els propietaris d’un tros situat entre l’AP-7 i la via fèrria a la partida dels Masos, es van trobar tot l’interior de la casa cremada. L’edifici feia les funcions de magatzem, i sembla ser que el foc va començar per una finestra lateral. La porta principal no tenia cap senyal d’estar forçada.\nTot l'interior de l'espai va quedar incendiat amb danys a la teulada. Aquella dia els propietaris van requerir la presència de la patrulla rural de la Policia Local, i avui han presentat denúncia als Mossos d'Esquadra, qui han fet acta dels fets. Tot i que en un principi es creia que podia ser produït per un llamp de la tempesta del dia abans, tot apunta que va ser provocat.\nImatge de l'interior del magatzem després de l'incendi / Foto: Cedida


Cèl·lula al Chill Laus Barcelona | Cèl·lula\nCèl·lula al Chill Laus Barcelona\nFa uns dies Xavi Boronat, es va posar en contacte amb nosaltres per convidar-nos a explicar la trajectòria de Cèl·lula en la 61 º edició del Chill Laus Barcelona.\nMartí Sáiz i Miquell Munill\nVam preparar el material per explicar el que fem des de fa casi 20 anys: dissenyar.\n“Hi ha disseny darrera de Collserola?” va ser el títol que dóna el tret de sortida per presentar Sabadell, la ciutat on 10 Things to Do When He Loses His Erection treballem i els projectes que cuinem en ella, per a tot arreu: Sant Llorenç dels Morunys, Lleida, Dublín, Canàries, Saragossa, Barcelona, i fins i tot Terrassa.\nIdentitat corporatives, disseny de llibres i revistes, logotips i webs. Per a empreses grans, petites i per a emprenedors. Vam presentar una sel·lecció de feines a l’Auditori del FAD davant d’un públic atent, que va va riure al veure les nostres peces d’autopromoció, la nostra vessant més lúdica: 1, 2, 3 estamos grabando i ComandoC entre altres. Aqui podeu veure la presentació reduida.\nPodeu veure la presentació complerta aquí (En Castellà).


Pim, Pam, POUM, escac i mat | Sintagmes, bloc de Pep Solé Vilanova\nPEL 2026 TENIM ALTRES PLANS\nCarta adreçada als amics de les Plataformes, grups i associacions que treballen pel territori i per una Catalunya millor.\nBenvolguts companys de les Plataformes.\nDèiem a Òdena l’any 2006 des de la Plataforma per la Retirada del Pla Director Urbanístic de la Conca d’Òdena que “PEL 2026 TENIM ALTRES PLANS”.\nTot va començar el 2006 en plena eufòria quan el meu ‘amic’ Oriol Nel·lo va decidir que a Catalunya seriem 8 milions de catalans. Calia reproduir fins el 2026 el que havia passat a Catalunya del 2000 al 2006 pensant que tot seguiria igual.\nEn Nel·lo, Nadal i tot el DPTOP van escriure tots els Plans Territorials i Directors haguts i per haver, entre ells el Pla Director Urbanístic de la Conca d’Òdena PDUCO.\nEl PDUCO col·locava 20.245 habitatges a l’Anoia (Conca d’Òdena, bàsicament Igualada, Santa Margarida de Montbui, Vilanova del Camí i Òdena) dels quals 14.806 (x 40.000 habitants) anaven a Òdena, municipi que ara té poc més de 1.000 habitatges (3.400 habitants).\nDe sòl industrial, per donar feina als 60.000 nous ciutadans de la Conca, es preveien 338 Ha. a un nou i immens polígon a Òdena. Un despropòsit.\nEl primer PDUCO el van llençar a les escombraries ja que es van adonar que el disbarat era massa gran. No colava!!\nEl segon PDUCO amb segona aprovació inicial ja ‘només’ proposava 4.092 habitatges nous per Òdena i 283 Ha de sòl industrial.\nEl tercer PDUCO era el mateix que el segon però com que eren uns incompetents el van haver de tornar a posar a exposició pública per tercera vegada.\nEls 4.092 habitatges de l’aprovació inicial van augmentar encara més fins els 5.700 en l’aprovació definitiva. L’any 2008 encara pensaven que s’havien quedat curts i proposaven 1.600 habitatges més.\nLes 283 Ha industrials de l’aprovació inicial van passar a 318 a l’aprovació definitiva. De qui eren les Ha que s’havien afegit de més? Del Sr. Josep Singla i família, que encara necessitava augmentar més les 100 Ha que ja tenia dins del futur polígon.\nImmediatament es posava en marxa el POUM d’Òdena per poder fer el polígon. No és que fes falta un nou POUM al municipi, si no que calia requalificar totes les Ha de sòl industrial i el disbarat requeria fer un nou POUM. Aquest era l’únic objectiu i la Memòria del POUM no se’n amaga.\nEl POUM inicial va posar unes quantes Ha. més de sòl dins del polígon perquè al Sr. Singla encara li quedaven Ha. fora de l’àmbit. Les 318 Ha màximes que preveia el PDUCO van passar a 370 Ha. De qui eren la majoria de noves Ha. que requalificava el POUM? Bingo!! També eren del Sr. Singla i Família. Òbviament el POUM no s’ajustava als límits màxims del PDUCO però tant li feia. El ‘primo de zumosol’ i la manera barroera de fer les coses ho arreglen (ho arreglaven) tot.\nDels 5.700 habitatges que preveia el PDUCO el POUM ja no en posava ni un. Per sort algú es va adonar que ja no feien falta nous habitatges abans del 2026.\nEl passat 10 de maig, 12 dies abans de les eleccions municipals el govern municipal d’Òdena encapçalat per l’alcalde Francisco Guisado va aprovar provisionalment el POUM amb la inclusió de les 370 Ha de sòl industrial.\nEl govern d’Òdena va aprovar el POUM havent rebut el març passat un informe del Departament de Territori que li deia que s’havien de fer molts ajustos a les previsions i esmenar diferents incompatibilitats. També havien rebut un informe d’Agricultura desfavorable. Mancaven els informes de l’ACA, de Cultura i Patrimoni (ara també desfavorable) i uns quants més.\nTambé van aprovar el POUM provisionalment sense l’informe de Mediambient sobre la Memòria Ambiental. Van dir que no passava res. El ‘primo de zumosol” ja ens ho arreglarà, devien pensar, com sempre.\nPerò vet aquí que la llei diu que un POUM no es pot aprovar provisionalment sense l’informe de Mediambient que va arribar el passat 14 de juliol i era DESFAVORABLE per motius importantíssims. Si s’haguessin fet bé les coses, haurien d’haver esperat l’informe de Mediambient i hauríem d’haver incorporat les esmenes que diu l’informe.\nAra la Comissió d’Urbanisme de la Catalunya Central reunida la setmana passada va escriure una resolució tant curta i simple, com contundent, amb el següent acord:\n“Suspendre la resolució definitiva de l’expedient del POUM d’Òdena, promogut i tramès per l’Ajuntament, fins que s’esmeni el document de memòria ambiental i es sotmeti a l’òrgan ambiental per la seva conformitat i, posteriorment, es tramiti el document com correspongui a resultes de la incorporació de les esmenes assenyalades en la resolució ambiental, que poden suposar un canvi substancial en el contingut de la figura de planejament objecte de resolució, supòsit previst en l’article 112 del reglament de la Llei d’urbanisme”.\nEl POUM torna a Òdena on un nou govern haurà de redactar un POUM que incorpori totes les esmenes que demana l’informe sobre la Memòria Ambiental. Les esmenes són tan importants que com ja apunta Mediambient caldrà tornar a l’aprovació inicial. Una nova aprovació inicial vol dir que no tindrem POUM nou a Òdena abans d’un any\nParadoxalment si és cert que a la Conca d’Òdena hi havia una gran manca de sòl industrial ara resulta que el gran defensor de Can Morera serà el principal responsable del retard per poder disposar de sòl industrial.\nUna nova aprovació inicial vol dir començar amb un paper en blanc i això vol dir que qui governa ara a Òdena te la responsabilitat de no fer disbarats, d’aplicar el sentit comú, de fer que el seu municipi sigui un lloc per viure i un lloc per treballar. Un lloc per viure amb una bona qualitat de vida i un lloc amb oportunitats laborals. I tot això, el 2012 i el 2026 no vol dir milers d’habitatges ni centenars d’Ha malbaratades.\nRes és el mateix. El govern d’Òdena tampoc.\nDijous va ser una gran dia. Es va acabar la manera barroera de treballar sabent que sempre hi havia el ‘primo de zumosol’ que t’’arreglava’ les coses. S’ha acabat la manera de planificar d’il·luminats com en Nel·lo i Nadal i la submissió dels polítics d’Òdena. S’ha acabat afavorir l’’amic’ encara que això vagi en contra dels ciutadans del municipi.\nMoltíssimes gràcies a tots el que ens heu ajudat a no defallir, que ens heu assessorat amb els vostres coneixements. Han estat 5 anys de continues lluites, manifestacions, actes, conferencies i tallades d’autovia.\nHem hagut d’aguantar tota mena d’insults per discrepar sobre un model que ens volien imposar i que des de la Plataforma per la Retirada del Pla Director Urbanístic varem denunciar reiteradament.\nCinc anys de lluita que han valgut la pena. Cada petita alegria que alguna Plataforma aconseguia em feia enveja però també m’animava a seguir lluitant. He conegut persones excepcionals amb qui he compartit moltes reunions.\nAnimo doncs als que porteu molts anys lluitant a no defallir. Encoratjo a totes les plataformes i grups socials a seguir treballant per fer la nostra societat una mica més justa.\nAcabo fent referències polítiques per dir que per fer les coses bé no cal ser ni d’esquerres ni de dretes. Hi ha comunistes corruptes i n’hi ha de fantàstics. Hi ha politics del PP corruptes i n’hi ha de fantàstics. El mateix passa a CiU i a tots els altres partits.\nCrec que del que es tracta és de treballar amb transparència, màxima informació i fer les coses amb sentit comú. Bàsicament crec que es tracta d’estimar la terra per mirar de deixar-la una mica millor del que l’hem trobat.\nCom ja dèiem el 2006 en al constitució de la Plataforma, “PEL 2026 TENIM ALTRES PLANS”. Ara és el moment.\n1.- El Sr Singla, actualment imputat en el cas PRETÒRIA, és propietari de 180 Ha de terreny majoritàriament incloses al polígon que el POUM pretenia fer d’Òdena. És o era de l’empresa PROINOSA ara en concurs de creditors.\n2.- El 2008 el Sr. Singla i el Sr Royes (Consorci de la Zona Franca CZF) van signar un conveni amb el Francisco Guisado, Alcalde d’Òdena, pel qual Singla i CZF pagàvem els 414.000€ que suposadament costava el POUM d’Òdena. Això si, van posar una clàusula que deia que si la parcel·la del Sr. Singla no era requalificada el conveni quedava resolt i Singla i CZF ja no havien de pagar ni un euro. És normal no? Jo et pago si hi poses la meva parcel·la i si tu no compleixes la part del tracte jo ja no haig de pagar.\n3.- Qui escriu aquest post forma part del nou govern d’Òdena, n’és el regidor d’Urbanisme i d’aquí a dos anys serà l’alcalde d’Òdena.\n4.- L’autor d’aquest post surt a la foto de l’eslògan de la Plataforma: “PEL 2026 TENIM ALTRES PLANS”.\n5.- És sorprenent llegir les teories del Sr. Nel·lo en aquesta web parlant del paisatge. Sorprèn després de fer tots els Plans Territorials i Directors per destruir o hipotecar, al meu entendre, bona part del territori. En resum, s’ha de tenir molta barra per dir el que diu després de fer el que ha fet.\nThis entry was posted in articles, General and tagged POUM, Promoció Econòmica, Transparència, Urbanisme. Bookmark the permalink.\nPrevious post100 dies\nNext postTinc la tecla de la lletra ‘ñ’ plena de merda


Naturgy marca una fita en la transició energètica d’Espanya amb la primera injecció de gas renovable procedent d’abocador a la xarxa de distribució des d’una planta de Cerdanyola del Vallès - Monogràfics - Més informació - e-notícies\nMonogràfics · 10 de Juny de 2021. 16:47h.\nPlanta de gas renovable de Naturgy en abocador Elena (Cerdanyola del Vallès)\nNaturgy s’ha convertit aquesta setmana en la primera empresa en injectar gas renovable procedent d’abocador a la xarxa de distribució de gas d’Espanya. Aquesta fita mostra l’aposta de la companyia per la transició energètica i la situa a l’avantguarda en innovació per desenvolupar aquest nou vector energètic, que contribuirà de forma significativa a la descarbonització del sistema energètic del país.\nLa planta de gas renovable, situada al Parc de l’Alba de Cerdanyola del Vallès (Barcelona) al costat de l’abocador de residus Elena, ha representat una inversió de 2,2 milions d’euros.\nAmb aquesta instal·lació, Naturgy demostra la seva capacitat para dur a terme aquest tipus de projectes gràcies a la fortalesa de la seva xarxa de distribució, que està preparada per distribuir gasos renovables per les inversions realitzades en els darrers anys, la infraestructura gasista existent a Espanya i la seva contribució a la seguretat de subministrament.\nNaturgy té com a objectiu que el 2050 tot el gas que circuli per les seves xarxes sigui d’origen renovable. La companyia està digitalitzant tota la seva infraestructura de distribució amb la vista posada en l’entrada massiva de gasos renovables, i ha presentat projectes de biometà i d’hidrogen per valor de 4.000 M€, a les diferents Manifestacions d’Interès per impulsar projectes tractors en el marc del Pla de Recuperació, Transformació i Resiliència.\nMés de 3.000 llars a l’any\nLa planta de Cerdanyola del Vallès produirà 12 GWh/any de biometà, xifra que equival al consum anual de 3.200 llars, i evitarà l’emissió a l’atmosfera de 2.400 tones de CO2/any, una quantitat equivalent a plantar uns 5.000 arbres.\nPart del gas que s’injectarà a la xarxa s’utilitzarà per ser subministrat com a combustible a vehicles en les estacions del grup Naturgy, ja que és una alternativa totalment viable per a la mobilitat sostenible.\nEl biometà produït permetrà un aprofitament energètic que contribueix a l’economia circular, en línia amb la Llei de Canvi Climàtic i amb els objectius del PNIEC.\nAquest tipus de projectes són un clar reflex també del suport de Naturgy a la producció local d’energia, molt a prop de les principals àrees potencialment generadores de biometà (abocadors, granges de purins i estacions depuradores d’aigües residuals).\nNaturgy aposta pel desenvolupament del gas renovable a escala comercial i té experiència adquirida en projectes posats en marxa en els darrers anys com el Methamorphosis, a Vila-sana (Lleida), que compta amb finançament de la Unió Europea, o com l’ubicat a l’estació depuradora d’aigües residuals de Bens, a A Corunya, cofinançat per la Xunta a través de fons FEDER per produir biometà procedent d’aigües residuals amb finalitat de mobilitat.\nEl potencial del gas renovable i l’economia circular\nEls gasos renovables (principalment biometà i hidrogen) estan cridats a ser un agent actiu com a font d’energia renovable, facilitant la integració dels sistemes gasistes i elèctrics, donant suport a la gestió eficaç de residus i contribuint a l’economia circular.\nAjuden a resoldre el problema ambiental de les emissions associades a la gestió de residus, que s’alliberaven fins ara a l’atmosfera, i valoritzen tant els residus d’origen urbà, com els d’explotacions agrícoles, ramaderes o d’estacions depuradores d’aigües residuals, creant models d’economia circular on el productor dels residus també se’n veu beneficiat.\nAixí mateix, contribueixen al desenvolupament econòmic del medi rural i a la cohesió territorial en zones amb reptes demogràfics.\nSegons l’informe ‘Los gases renovables. Un vector energético emergente’, publicat per Fundació Naturgy, el potencial màxim de producció de gasos renovables a Espanya podria ser equivalent al 65% de la demanda total actual de gas natural, si se n’impulsés de forma decidida el desenvolupament.\nEls autors d’aquest estudi sostenen que, si Espanya desenvolupa tot el seu potencial de producció, podria arribar a reduir uns 35 milions de tones de CO2, és a dir, més del 10% de les emissions de gasos d’efecte hivernacle previstes per a l’any 2030. Aquest valor equival al CO2 que emet tot el seu parc de turismes en un any o el que va absorbir tota la superfície forestal d’Espanya l’any 2017.


TRADAMUS CULTURAL: 2008\nEstem acabant el mes de juliol i amb ell ho farà la nostra “escola d’estiu” . Un curset de danses que hem fet aquestes setmanes durant hora i mitja , a partir de les 8 (de la nit per dir alguna referència) cada dimecres des del dia 2 fins al 30, moment aquest que esperem fer la cloenda , com totes les sessions , al gimnàs de l’institut Joan Fuster .\nHem lluitat , amb les espardenyes posades i ben lligades, així com la botella d’aigua preparada per recuperar-nos , contra algunes figures que se’ns resistien però , com que som una mica perseverants , finalment ho hem aconseguit.\nAmb el “Ball de Quadres” de Benigànim , que és pel qual començarem , no hi hagué cap problema doncs l’habilitat de l’alumnat , ja iniciat en aquests menesters de ballar ho agafà ràpidament. Pel que fa a la “Seguidilla de Requena” , com que és un estil distint i poc semblant al que fins eixe moment havien treballat a les seves escoles durant l’any, costà una mica més , però com tots els balls el que cal és seguir practicant. La dita popular no s’equivoca quan afirma que la pràctica fa mestres . El darrer ball en treballar ha segut "l’u de Xàtiva" . Entre l’alumnat teníem , qui ja l’havia començat durant les classes ordinàries i qui ni tan sols el coneixia ...... , així que entre tots dos nivells ho hem treballat amb ganes i suor , però com que totes i tots estan iniciats amb les dansades i les passades d’aquestes , el resultat ha segut positiu.\nNo descartem repetir la història el proper any , doncs hem tingut molt bon ambient entre els qui ens hem apropat ; 16 balladores i balladors vinguts de Montroi, Quart de Poblet, Sollana, Riola , Sueca i Corbera (poble de la mestra evidentment).\nPublicat per Tradamus Cultural a 16:47\nIII Encontres d'Escoles de Dolçaina i Danses\nQuan s'apropa l'estiu , i el final de les classes de danses, dolçaina i tabal, és el moment d'anar fent els "finals de curs".\nPer nosaltres , Tabalaina i l'Aula de Música Tradicional, és l'hora dels encontres, i açò ho fem , oficialment, des de fa tres anys. Abans també feiem coses semblants, doncs uns pobles ens ajudàvem als altres reforçant eixa mostra del que hem aprés al llarg del curs, però mai era com una cosa estipulada on treballàvem un repertori homogeni, no!!.\nEnguany tenim la presència d'un poble nou, Montroi, que s'ajunta als ja presents de les edicions anterior: Sollana, Riola, El Perelló i Sueca, tot i que malgrat ja estar present als cursos del 2006-07 , no participà als encontres, pel poc de temps que duien a les danses.\nPel que fa a Sollana , com que tant balladores i balladors com músics , hem estat col·laborant a la XXIII Trobada d'Escoles en Valencià de la Ribera, enguany no organitzarem l'encontre , i així el personal podrà descansar una mica d'aquests caps de setmana quasi estiuencs.\nTot aquest muntatge sols és possible amb la col·laboració d'altres institucions com són els ajuntaments de Riola, Sueca i Montroi , pel recolçament logístic, així com el de Sollana i l'E.P.A. de la Vall dels Alcalans que són qui organitza els cursos de danses a llurs àmbits, com d'entitats privades, com és el cas de l'Escola Ciclista de Sueca, que ens han deixat la seva seu per poder fer un vi d'honor el dia de l'encontre.\nAquestes són les dades confirmades per enguany:\n1 de juny 19'00 Riola\n8 de juny 19'30 Sueca\n14 de juny 19'00 Montroi\nAquest cartell que esteu veient, trenca totalment amb els que fins ara estaveu acostumats, és del company Josep Lledó , alumne de l'Escola de Dolçaina Tabalaina a Sueca.\nUs esperem a totes i tots als III Encontres d'Escoles de Danses , Dolçaina i Tabal a la Ribera.\nPublicat per Tradamus Cultural a 15:44\nXXIII Trobada d'Escoles en Valencià de la Ribera\nEnguany la "Trobada" es fa a Sollana, serà el proper 20 d'abril , un municipi molt relacionat amb nosaltres, doncs com sabeu estem gestionant l'Escola Municipal de Danses i la de Dolçaina i Tabal.\nNosaltres l'esperem amb força il·lusió , ja que tant l'alumnat com el professorat hi serem presents. Pel que fa a tallers , al carrer d'Alzira hi haurà un de "dansà" on totes i tots que vulguen podran aprendre i iniciar-se als passos de l'estil de la comarca veïna de la Costera.\nAltre espai on participarem serà l'entaulat amb unes danses dels més menuts abans d'iniciar la Cercavila, que serà amenitzada per la Colla de Dolçaina i Tabal Tabalaina, tanmateix com totes les danses l'Escola de Danses.\nEn aquesta festa reivindicativa, no podia faltar la presència de La Colla de Gegants i Ball de Nans de Sueca, ni de la resta d'escoles gestionades per l'Aula , sota la marca d'Escola de Danses de la Ribera, de la que formen part els municipis de Sueca, Riola , El Perelló , Montroi , i per suposat el municipi organitzador: Sollana.\nNo dubteu i participeu d'aquesta festa del valencià i pel valencià.\nPublicat per Tradamus Cultural a 11:12\nJa està en marxa el II FOLKHIVERN , un festival per donar a conèixer les formacions participants, i llur procés de creació . Un esforç per part de totes i tots envers apropar-se al públic en formats i espais diversos , des del teatre a la plaça, tot passant pels petits locals d’oci o espais alternatius.\nA la present edició les formacions que porten a terme aquest projecte, que com veieu , va nàixer amb vocació de continuïtat, són Escaramussa Folk, La Banda del Samaruc, Rondalla La Mundial, VerdCel i Tira-li Folk, i es desenvolupa als municipis de Sueca i Quart de Poblet, amb un total de 9 concerts i on tots els grups interpretaran les seves melodies i cançons.\nEls concerts a Quart de Poblet han tingut lloc a Rok-Sala durant els dies 8 i 15 de febrer, i pel que fa a Sueca seran quatre jornades:\nEscaramussa Folk , estarà el 24 de febrer , a les 12'00 del migdia al Claustre Joan Fuster. El seu so està impregnat pels instruments de doble llengüeta, amb les dolçaines, el sac, les xirimies, i l'acompanyament de la percussió el violí o la guitarra acústica.\nLa Banda del Samaruc, el 2 de març , a les 19'30 a la pl. de l'ajuntament. Amb la seua especialitat, els balls i el terreny musical recorregut, apropen el públic a diversos països veins i llunyans.\nTira-li Folk , el 6 d'abril , a les 19'30 a la pl. de l'ajuntament. Sota la marca "folk" aquesta formació riberenca , fa una incursió a les noves sonoritats , sovint distanciades de la música tradicional , com són la guitarra i baix elèctric o la bateria, però sense oblidar les arrels.\nRondalla la Mundial, el 13 d'abril , a les 19'30 a l'Ateneu Sueco. Amb un to d'humor , aquesta rondalla organitza un "bureo" al més pur estil de les comarques del nord del País Valencià, on de vegades es confon qui és espectador i membre del grup.\nmés informació: tradamus.cultural@gmail.com 696812622\nPublicat per Tradamus Cultural a 11:35\nBall de Cavallets a Sueca\nEl pare Amado Burguera, al seu llibre “La Milagrosa Imagen de Nuestra Señora La Virgen de Sales” , publicat al 1920, junt a un programa de festes de 1915 , en honor a la patrona de Sueca, ens fa la següent reflexió:\n“ ¿Quien no ha visto funcionar durante la mañana del 8 de septiembre y durante su tarde, en la carrera de la procesión, los bailes, misterios y emblemas? ¡ Lo ball de les espases, lo ball de tornechants, lo ball de les vetes, lo ball dels capsots, lo ball dels mariners y antiguamente además de estos lo ball de les llauradoretes, lo ball dels cavallets y lo ball dels maltesos!"\nEncara no tenim constància de quan apareix el Ball de Cavallets a Sueca per primera vegada, però el que és evident és que hi era, el dia 8 de setembre tant pel matí com a la processó general.\nEl Ball de Cavallets està format per vuit figures de cartó-pedra representant cavallers, i que són portades per xiquetes o xiquets. Aquest ball fa referència a les lluites entre turcs i cristians . Duen una faldilla que quasi amaga les cames dels portadors i la indumentària és una aproximació als seus representats .\nPel que fa a la resta del País Valencià hi ha altres municipis amb danses similars, com per exemple Xàtiva, on Ball de Cavallets està format per vuit cavalls amb els portadors vestits de turcs, i en té cura l’Escola de Danses de Xàtiva. Antigament, aquesta dansa fou una de les més emblemàtiques del Corpus de la localitat, i fins i tot el ball de cavallets donava nom a la cercavila que se celebrava la vigília de la festa, coneguda popularment com “La Degollà” o “Cavallets”.\nA Alcoi és Grup de Danses Sant Jordi qui el recuperà per les festes de Moros i Cristians de 1995 per a la filà mora barbarescos. La referència d’aquest ball es remunta a l’any 1926.\nMolt a prop d'enllà, Ontinyent , el Ball de Cavallets manté la tradició gremial i és dut per la Colla de Campaners d’Ontinyent. La dansa representa una lluita d’espases entre cavallers bàrbars i cavallers d’Ontinyent per la defensa de la costa. L’any 2005, l’escultora Dolors Sans realitzà una rèplica en fibra de vidre dels vuit cavallets antics d’Ontinyent.\nPel que fa a València argumentalment ,l’origen del ball de cavallets valencià es remunta al 1615. Està format per vuit nens vestits de moros que desfilen a la processó de Corpus i que representen el testimoniatge de l’adoració del Corpus per part dels infidels. També hi ha Cavallets a Castelló i Banyeres de Mariola, i des d'ara , gràcies a l'Escola de Danses de la Ribera, i a la seva mestra Xelo Moragues, tenim el Ball de Cavallets a Sueca.\nPublicat per Tradamus Cultural a 12:18


Notícies Foto: Pere Espinosa\nPere Espinosa torna amb “Robots”\nL’artista i comunicador català comença una nova etapa en la qual ens presentarà cançons de forma regular.\nPere Espinosa, torna. I ho fa amb la màxima energia i a través d’un projecte artístic completament renovat. Amb l’estrena de“Robots”, l’artista i comunicador català enceta aquest nou camí musical on té previst regalar-nos, de forma regular, noves produccions molt eclèctiques, però amb el seu so i segell inconfusibles.\n“Robots” és el punt de partida d’aquesta nova etapa i, tal com explica el propi Pere Espinosa, en aquesta cançó vol fer una reflexió del món “com si aquest s’hagués tornat boig, intentant trobar un símil entre l’actitud humana actual i la d’un post-futur apocalíptic on els humans són substituïts per robots”.\nLa cançó compta sonorament amb un ambient industrial i “intenta reflexionar a través d’un món cada cop més robotitzat, més modernitzat, sobre la pèrdua de control de l’individu i la seva identitat”. En el cas de la guerra, la manipulació a través de les ordres del poder; i la distorsió que rebem a través de les xarxes i la informació. Segons l’autor, és “com si l’ésser humà perdés la condició com a tal i s’acostés més a la conducta d’un autòmat programat, com si d’un robot es tractés”. Pere Espinosa, amb una extensa i prolífica trajectòria en el món musical i comunicatiu, comença aquesta nova etapade la mà de Crea Music, el seu noue quip artístic i discogràfic.


marfanta.com: Tortosa presenta un aparcament subterrani amb 200 places a la plaça del Carrilet\nTortosa presenta un aparcament subterrani amb 200 places a la plaça del Carrilet\nEl govern municipal treballa per construir almenys tres pàrquings més, en diferents punts de la ciutat, abans del 2011\nL'alcalde de Tortosa, Ferran Bel, va presentar ahir per sorpresa el projecte del nou aparcament subterrani que es construirà a la plaça del Carrilet. El pàrquing tindrà dues plantes amb unes 200 places d'estacionament i la previsió del govern municipal és que les obres puguen començar durant el primer trimestre del 2009, amb un període d'execució de dos anys. Segons Bel, el projecte sortirà a concurs públic a l'octubre, i l'empresa adjudicatària haurà de construir el pàrquing i encarregar-se de la reurbanització de la plaça, a canvi d'una concessió per gestionar l'aparcament durant 50 anys. El projecte preveu una inversió d'uns 3 milions d'euros i no és l'únic aparcament que el govern de Bel voldria impulsar en aquest mandat, ja que almenys treballa en tres més.\nEl nou aparcament subterrani de la plaça del Carrilet té tots els ingredients per convertir-se en un dels temes de conversa en les reunions familiars de les festes de la Cinta, que Tortosa comença demà. Els problemes de falta d'aparcament que té Tortosa són tan evidents com l'efecte sorpresa que va aconseguir ahir l'anunci de Bel, que va presentar el projecte acompanyat per la regidora d'Urbanisme, Meritxell Roigé, i pel regidor de barri del Temple, Joan Caballol. «Estem parlant d'un gran pàrquing, que donarà servei al barri, al CAP del Temple i a l'estació d'autobusos, i que serà a la principal entrada de Tortosa», va dir Bel.\nBel va precisar que haurien pogut presentar el projecte tres mesos abans, però que l'Ajuntament ha hagut de negociar amb l'Institut Català de la Salut (ICS) el retorn d'uns terrenys que el consistori va cedir a la Generalitat perquè construís el CAP del Temple. Segons l'alcalde, es tracta d'una peça d'uns 900 metres quadrats, dels 2.900 metres quadrats que té la superfície que resultarà afectada per la construcció del pàrquing. «Hem arribat a un acord perquè l'ICS ha demostrat molt bona predisposició, ja que Salut ha entès que el pàrquing també prestarà un gran servei als usuaris dels centre d'assistència primària», va explicar.\nEl nou aparcament, que està inclòs en el pla d'actuació municipal (PAM), era un compromís de l'equip de govern i tindrà dues plantes al subsòl de la plaça del Carrilet, just davant del CAP del Temple i de l'oficina de turisme municipal i de la Casa de l'Aigua, instal·lades a l'antiga estació del Carrilet. Segons l'estudi de viabilitat, que Bel portarà a dictamen de la comissió d'Urbanisme dimarts vinent, l'aparcament tindrà unes 200 places d'estacionament de 5 metres de llarg per 2,5 metres d'ample, i uns passadissos de 6 metres d'ample. «Hauríem pogut projectar un pàrquing amb més places, però hem preferit que els espais d'aparcament siguen molt generosos», va remarcar Bel.\nD'altra banda, l'alcalde també va detallar que les obres haurien de començar durant el primer trimestre del 2009, amb un termini d'execució de dos anys, que inclouria tant la construcció del pàrquing com la reurbanització de la plaça del Carrilet. Segons Bel, l'estudi de viabilitat del projecte serà a exposició pública durant un mes, i si no hi ha al·legacions el projecte sortirà a concurs públic a l'octubre, així com la gestió del pàrquing en règim de concessió durant un període de 50 anys. L'alcalde va avançar que en el concurs es valorarà la reducció del termini de construcció i una rebaixa en el pressupost inicial, que és de 3 milions d'euros (2,6 de l'aparcament i 400.000 euros de la plaça).\nEl Punt (5-Setembre-2008)\nPublicat per Gustau Moreno Pérez a 5.9.08\ncucafera 4:06 p. m.\nAra veig perque se sent tant malament l'audio a TTV a les "actuacions" de Bel al carrer. A la foto es veu al camara, director, realitzador i propietari de la tele, com aguanta el micro i al mateix temps grava. No pot ser.\nPoca gent per a tanta feina.\nMc Calan 8:17 p. m.\nDe fet es una obra de la que tothom ens poden alegrar (suposo). El meu navegador Tomtom ja mel senyalava al Febrer d’aquest any ...


TOT CIÈNCIES SOCIALS: DONES ANGLOSAXONES /VAMPIRS i FRANKENSTEIN?/CROOSRAIL SKELETON\nDONES ANGLOSAXONES /VAMPIRS i FRANKENSTEIN?/CROOSRAIL SKELETON\nAmbar de fa 55 milons d`anys\nLa Dona que està enterrada amb sis parts de cossos diferents (Braç, cama, crani)\nEls vampirs enterrats?\nL`arqueologa Kalina Kostadincheva\nLa matriarca enterrada amb una vaca\nLa noia de 16 anys anglosaxona\nEnterrament amb llit de fusta\nEn ultims mesos s´han trobat esquelets extranya a Europa , fa uns mesos a la zona de Cambridge es va trobar una tomba anglosaxona (Segle-VII) que podia ser un dels exemples mes primarencs del pas del paganisme al cristianisme .\nEra la tomba d´una adolescent d´uns 16 anys enterrat en un llit de fusta amb una creu d`or i granat al pit.Va ser descubert per Trumpington Meadows de l´Unitat d´arqueologia de Cambridge.\nÉs la cinquena creu que es troba al Regne Unit ,només s´han trobat12 enterraments amb llit .\nAlison Dickens que va dirigir l`excavació va dir que era molt raro la combinació d´un llit de fusta amb simbologia crstiana.L`adolescent va ser enterrada amb quatre persones més amb un tipíc enterrament anglosaxó sense vestigis cristians.\nLa creu de 3.5cm (1.4 in) estava cosida a la seva roba .Altres obres d´art com pedres precioses i semiprecioses acomponyades d`un ganivet, aquesta creu era comparable al famos tresor de Sutton Hoo\nLa noia seguramnet era noble, i està per veure la relació amb els altres quatre cossos.\nEls arqueòlegs han descobert a Cambrigshire un esquelet d´una dona amb una vaca que es calificat d´únic a Europa i molt raro.\nLa tomba va ser descoberta per els estudiants de la universitat metropolitana de Manchester i la universitat central de Lancashire.En un primer moment es pensava que era un cavall , però segons Duncan Sayer només hi ha 31 enterraments amb cavalls a Gran Bretanya i tots són amb homes.\nAquest és el primer animal descobert amb una dona en aquesta època del segle V , ja que tenir una vaca era un símbol de riquesa, i sacrifica una vaca era tota una decisió al ser una font d`aliment.\nEfectivament en la tomba s´ha trobat objectes funeraris , un fermall i centenars de collarets de vidre ambar i decorats.Ella també tenia un conjunt de clauer, amb un cinturó de ferro .\nSeguramnet era una elit regional , una figura matriarcal enterrada amb els objectes que descriuen la seva identidat a les persones que van asistir al seu funeral.\nEls arqueòlegs bulgars han anunciat a mitjans de juny que han trobat a Bulgària dos esquelets atravassats amb dos barres de ferro travessant el pit , no cal dir que alguns mitjans de comunicació han dit que eran vampirs.\nAquests esquelets de 700 anys seran exhibits al museu nacional d´història de Sofia i el seu director Bozhidar Dimitrov creu que hi haurà molta gent per veure´ls.\nSegons Dimitrov a Bulgària les persones que es creia que portaven mala vida van ser tractats aquesta manera en l`enterrament fins a comneçamnets del segle passat.\nContinuava afriman Dimitrov que en els darrers anys s´ha trobat a Bulgària més de 100 enterraments d´aquest tipus de cadavers apunyalats perque no es converteixin en vampirs, per això no enten tot aquest enterrament tan popular , inclús hi ha gent que en Sazopol el Mar Negre li costa dormir.\nEn un moment "Eureka" digne del Dr Frankenstein han descobert que els dos cossos trobats a una turbera de l`illa de South Uise a Escocia de fa 3000 anys pertenyen a sis persones diferents gràcies a la datació isòtopica i l`ADN encara que el pròposit mai se sapiga.\nEls cossos van ser trobats fa una decada i tornar a estat enterrats entre 300 i 600 anys més tard en posició fetal. Una teoria es que la fusió va ser delibarada per crear un ancestre simbòlic que literalment encarna els trets de llinatges multiples.\nEls cossos estan ben conservats gràcies a alt àcid de la turbera i el poc oxigen que inhibeixen les bacteries que descomponen la matèria orgànica.\nS´han trobat a Londres per la construcció de les noves estacions del Croosrail uns 4000 esquelets\ni diversos maerials de diferents epoques.\nwww.archaeologica.org/NewsPage.htm 6 Juliol\nEtiquetes de comentaris: ARQUEOLOGIA, HISTÒRIA, IRELAND-UK (England-Scotland-Wales)


Sense presses: El problema de la Longitud (II)\nPublicat per Brian a dissabte, d’octubre 09, 2010\nVicicle 9 d’octubre de 2010 a les 19:28\nTot aquest món dels engranatges i els rellotges sempre m'ha semblat encisador per la seua misteriosa lògica. La mateixa que duu a que el temps que sembla fluir continu cap a on no sé, se'ns presenta en cicles precisos com les rodes d'una bici. Molt interessant el que ens has contat.\nAllau 9 d’octubre de 2010 a les 23:41\nUn excel·lent conte per adults que creuen poc en fades.\nAristofeles 10 d’octubre de 2010 a les 11:52\nMolt bo, es molt interessant. Per això el descobriment accidental d'Amèrica, 1492, es increïble. Colom no comptava amb cap rellotge com el de Harrison. Polinessos (van arribar a l'illa de Pasqua)i vikings (sembla que també van arribar a America)eren uns agosarats.\nBrian 10 d’octubre de 2010 a les 13:10\nNo sé si el temps gira en cicles, però en tot cas deu ser en forma d'espiral, perquè no passa mai pel mateix lloc.\nSí, de vegades la història es pot explicar com un conte i els contes com si fossin història. Ahir hi pensava al sentir la noticia del premi que han donat a Javier Cercas.\nColom, que era un expert navegant, va fer el primer viatge de la manera més sensata que és podia fer en aquella època: va anar fins a la illa de La Gomera (que ja es coneixia bé) i des de allà va navegar en línia més o menys recte sobre el paral·lel fins que va ensopegar amb les Bahames.Sabia com mantindre la latitud, però no tenia ni idea de la longitud.\nEvocacions 14 d’octubre de 2010 a les 18:39\nMolt interessant aquesta història, Brian.\nF.Puigcarbó 15 d’octubre de 2010 a les 19:46\nla veritat es que ho has explicat d'una manera molt didàctica que fa llleugera i digerible la lectura.\nCom deia el Perich, la distància més curta entre dos punts és la línia recta, si no vas borratxo.\nBrian 15 d’octubre de 2010 a les 23:13\nGràcies. Per descomptat que la història és interessant, el que no sé és si he aconseguit transmetre aquest interès.\nCuriosament, sobre la superfície d'una esfera, com és la Terra, la distància més curta entre dos punts és la geodèsica, que és defineix com la línia més curta que uneix dos punts d'una superfície i està continguda en aquesta superfície.


Protecció Civil demana precaució demà pel temporal de pluja i vent previst - FÒRUM.ad\nOn: 22/11/16 20:12\nProtecció Civil de la Generalitat ha emès una prealerta del Pla especial d’emergències per inundacions a Catalunya INUNCAT davant la possibilitat d’incidències localment importants per acumulacions d’aigua i creixement de rius i rieres per les precipitacions intenses i abundants previstes pel Servei Meteorològic de Catalunya (SMC) a partir de la propera matinada i durant tot el dia de demà dimecres a gran part del territori, a més d’un episodi de fort onatge que pot provocar incidències en el front marítim. També s’ha emès una prealerta el pla PROCICAT pel fort vent que demà afectarà tot el terç nord-oest en especial les zones de muntanya i també al litoral i prelitoral de Barcelona i Tarragona.\nINUNCAT per acumulació de pluja, intensitat i fort onatge\nAl Pirineu Occidental, a les comarques del Pallars, Alta Ribagorça i Alt Urgell on l’SMC preveu l’acumulació de pluja abundant des d’aquesta matinada i durant el dia de demà, cal estar atents al creixement dels nivells dels rius a les capçaleres de les dues Nogueres (Noguera Pallaresa i Noguera Ribagorçana) i la possibilitat de desbordaments locals, ja que les pluges de demà s’afegirien als registres significatius de les últimes hores que ja han incrementat els nivells dels rius d’aquesta zona.\nPel que fa al litoral i, principalment, al prelitoral des de La Selva fins al Baix Camp on l’SMC també ha previst pluja abundant, cal estar atents a rius i rieres ja que es poden incrementar de forma sobtada si l’episodi de pluja és persistent.\nNo es descarta que es puguin incrementar els cabals dels rius en altres punts de l’interior de les comarques interiors de Tarragona i de les comarques de Lleida si les pluges abundants es desplacen cap a aquestes zones al llarg del dia.\nA més, segons l’SMC les pluges també podran ser intenses en algun moment i de forma local a punts de la meitat est del país i per tant en aquests àmbits es podrien generar incidències localment per acumulacions d’aigua en zones urbanes.\nL’episodi de pluges s’iniciarà al matí per la part sud i anirà avançant direcció nord.\nFinalment, tot el litoral es veurà afectat també per l’episodi de fort onatge previst per l’SMC per demà i que s’intensificarà a partir de migdia a la part central i nord de la costa. El temporal provocarà onades de mar cap a terra (d’origen sud i est) que podrien superar els 2.5 metres i per tant provocar afectacions, inclosa alguna inundació local, en punts del front marítim.\nPROCICAT per fort vent\nDavant la previsió de l‘SMC de fort vent demà al Pirineu i zones de muntanya en general cal extremar les precaucions en les activitats en el medi natural durant els moments de les ratxes més fortes en especial a partir del migdia quan es preveu que s’intensifiqui l’episodi i afecti tot el terç nord – oest. Pel que fa a les zones urbanes del litoral i prelitoral de Barcelona i Tarragona en el moment de les ràfegues més fortes de vent cal evitar aturar-se a prop d’elements voluminosos que el vent pugui fer caure, i alhora prendre especial precaució amb la caiguda de branques i arbres sobretot en parcs i jardins urbans.\nPrevious Post: Obre el mercat solidari dels Encants amb la previsió de recollir més de 24.000 euros\nNext Post: Troben la noia desapareguda sana i estàlvia a Sant Sebastià


Estació sísmica les Avellanes (CAVN). Institut Cartogràfic i Geològic de Catalunya\nEstació sísmica les Avellanes (CAVN)\nCodi: CA.CAVN Nom: Les Avellanes\nLatitud: 41.8815 N Longitud: 0.7506 E Alçada: 634 m\nPropietari: Institut Cartogràfic i Geològic de Catalunya\nLutites, guixos i carnioles\nVelocímetre de banda ampla\nQuocient espectral H/V de soroll sísmic\nQuocient espectral H/V del registre de soroll sísmic a l’estació sísmica de Les Avellanes. S’observa un pic al voltant de 6 Hz que es pot relacionar amb la freqüència fonamental del sòl i, per tant, s’espera un contrast d’impedància acústica en el subsòl.\nResultats del quocient espectral H/V de soroll sísmic a l’estació sísmica de Les Avellanes.\nModel de velocitat d'ones P\nEl model de velocitat de les ones P obtingut mitjançant la tomografia sísmica aporta informació del comportament del subsòl fins a 12 metres de profunditat. S’observa una primera capa, d’uns 8 metres de gruix, amb una velocitat inferior a 2.500 m/s que s’interpreta com a sòls no consolidats. Per sota es detecta un estrat amb velocitats altes (Vp>3000 m/s) que s’associa a roca sana no “ripable”.\nModel de velocitats de les ones P per a l'estació sísmica de Les Avellanes.\nModel de velocitat d'ones S\nA partir de l’anàlisi de les ones superficials (MASW) s’ha pogut calcular el perfil vertical de la velocitat de propagació de les ones de cisalla (Vs). S’hi identifiquen tres capes: (1) en superfície s’observa una capa d’uns 2 metres de gruix i una velocitat molt baixa (Vs=225 m/s) que ens indica la presència d’un material molt poc compactat, que es podria relacionar amb la presència de reblert; (2) després trobem un nivell amb velocitats baixes (Vs=650 m/s) que arriba fins a 8 metres de profunditat i que s’interpreta com sòls no consolidats; (3) i per sota trobem un augment de la velocitat (Vs>2000 m/s) que s’associa a roca no alterada.\nModel de Vs obtingut mitjançant l’anàlisi d’ones superficials (MASW).\nEl model geoelèctric resultat de la inversió del paràmetre físic de la resistivitat elèctrica (tomografia elèctrica) mostra una estructura de tres capes que es poden relacionar amb els canvis de velocitat: (1) un primer tram resistiu de 2 metres de gruix (1000-2000 Ω·m) que es correlaciona amb l’estrat poc compactat de baixa velocitat; (2) una segona capa de resistivitat mitjana (200-400 Ω·m) que arriba als 8 metres de profunditat i que s’associa als sòls no consolidats, i finalment, (3) es detecta un nivell resistiu (500-3000 Ω·m) relacionat amb l’augment de velocitat que s’interpreta com a roca sana.\nModel superficial de resistivitat elèctrica amb la ubicació del pou sísmic de Les Avellanes.\nVista general dels diferents elements: antena VSAT, antigua antena telemètrica, pilar geodèsic i antena GPS, pou sísmic (cobertora de color verd) i pannells solars.\n3.3.3.1.2.2.2_01 Vista general dels diferents elements: antena VSAT, antigua antena telemètrica, pilar geodèsic i antena GPS, pou sísmic (cobertora de color verd) i pannells solars. //www.icgc.cat/var/ezwebin_site/storage/images/nou-site-icgc/administracio-i-empresa/serveis/identificacio-de-riscos-geologics/terratremols/xarxa-sismica/estacions/estacio-sismica-les-avellanes-cavn/imatges/3.3.3.1.2.2.2_01/456763-1-cat-ES/3.3.3.1.2.2.2_01.jpg\n3.3.3.1.2.2.2_02 Condicions geològiques de l'emplaçament: Aflorament rocós (calcàries i dolomies calcàries, Triàsic Mig). Vista en detall del pou sísmic amb l'escala d'accés. //www.icgc.cat/var/ezwebin_site/storage/images/nou-site-icgc/administracio-i-empresa/serveis/identificacio-de-riscos-geologics/terratremols/xarxa-sismica/estacions/estacio-sismica-les-avellanes-cavn/imatges/3.3.3.1.2.2.2_02/456766-1-cat-ES/3.3.3.1.2.2.2_02.jpg\nCondicions geològiques de l'emplaçament: Aflorament rocós (calcàries i dolomies calcàries, Triàsic Mig). Vista en detall del pou sísmic amb l'escala d'accés.


Grups de Recerca vinculats a l'EPS participaran en el projecte Newmatica\nGrups de recerca vinculats a l'Escola Politècnica Superior de la Universitat de Lleida participaran en el projecte NEWMATICA finançat per la convocatòria INNPACTO 2011 del Ministeri de Ciència i Innovació.\nNEWMATICA és un projecte liderat per la Dra. Francina Solé de Ros Roca Envirotec, empresa del Parc Científic i Tecnològic Agroalimentari de Lleida, que comptarà amb la participació de grups de recerca de la Universitat de Lleida, la Universitat Politècnica de Catalunya i el Consell Superior d'Investigacions Científiques (CSIC).\nEl projecte se centra en els sistemes de recollida neumàtica de residus urbans, dels quals Ros Roca Envirotec és un dels líders mundials, i té fonamentalment dues missions:\n- Millorar la seva eficiència energètica aplicant tècniques d'intel·ligència artificial a l'operativa de les plantes de recollida. - Facilitar les tasques de manteniment de les plantes mitjançant la introducció i estudi de nous materials, així com el disseny de robots que permetin inspeccionar les canonades de conducció i fer-ne un millor diagnòstic.\nPer part de l'Escola Politècnica de la Universitat de Lleida, els treballs relacionats amb la millora energètica els coordinarà el Centre de Computació de Ponent dirigit pel Dr. Cèsar Fernández, mentre que el disseny del robot serà responsabilitat del Grup de Recerca en Energia i Maquinaria Agroindustrial - GREA Innovació Concurrent, i comptarà amb el Dr. Joan Roca, director científico-tècnic del MAQCENTRE, i el Dr. Miquel Nogués com a coordinadors d'aquesta tasca.